Κοινή θέση (ΕΚ) αριθ. 17/2001

που καθορίστηκε από το Συμβούλιο στις 12 Μαρτίου 2001

για την έκδοση της οδηγίας 2001/.../ΕΚ του Ευρωπαϊκού Κοινοβουλίου και του Συμβουλίου για την 21η τροποποίηση της οδηγίας 76/769/ΕΟΚ του Συμβουλίου, της ..., περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή)

(2001/C 142/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Το άρθρο 14 της συνθήκης προβλέπει την εγκαθίδρυση ενός χώρου χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων.

(2) Στις 29 Μαρτίου 1996, το Ευρωπαϊκό Κοινοβούλιο και το Συμβούλιο εξέδωσαν την απόφαση αριθ. 646/96/EΚ σχετικά με τη θέσπιση ενός σχεδίου δράσης για την καταπολέμηση του καρκίνου εντός του πλαισίου δράσης στον τομέα της δημόσιας υγείας (1996 έως 2000)(4).

(3) Για την καλύτερη προστασία της υγείας και την ασφάλεια των καταναλωτών, δεν θα πρέπει να διατίθενται στην αγορά προς χρήση από το ευρύ κοινό ουσίες που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή, ούτε παρασκευάσματα που τις περιέχουν.

(4) Η οδηγία 94/60/EΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για 14η τροποποίηση της οδηγίας 76/769/EΟΚ(5) περιέχει, υπό μορφή προσαρτήματος των σημείων 29, 30 και 31 του παραρτήματος I της οδηγίας 76/769/EΟΚ(6), κατάλογο των ουσιών που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2. Οι εν λόγω ουσίες και τα παρασκευάσματα που τις περιέχουν απαγορεύεται να διατίθενται στην αγορά προς χρήση από το ευρύ κοινό.

(5) Η οδηγία 94/60/EΚ προβλέπει ότι η Επιτροπή υποβάλλει στο Ευρωπαϊκό Κοινοβούλιο και το Συμβούλιο πρόταση διεύρυνσης του καταλόγου, το αργότερο μέσα σε έξι μήνες αφότου δημοσιευτεί η προσαρμογή στην τεχνική πρόοδο, του παραρτήματος Ι της οδηγίας 67/548/EΟΚ του Συμβουλίου, της 27ης Ιουνίου 1967, για την προσέγγιση των νομοθετικών, κανονιστικών και διοικητικών διατάξεων για την ταξινόμηση, συσκευασία και επισήμανση επικίνδυνων ουσιών(7), το οποίο περιέχει τις ουσίες κατηγορίας 1 ή 2 που ταξινομήθηκαν ως καρκινογόνες, μεταλλαξιογόνες ή τοξικές για την αναπαραγωγή.

(6) Η οδηγία 97/69/EK της Επιτροπής, της 5ης Δεκεμβρίου 1997, για 23η προσαρμογή στην τεχνική πρόοδο της οδηγίας 67/548/EΟΚ(8), και συγκεκριμένα του παραρτήματος Ι, περιέχει μία ουσία που ταξινομήθηκε πρόσφατα ως καρκινογόνος, της κατηγορίας 2. Η οδηγία 98/73/EΚ της Επιτροπής, της 18ης Σεπτεμβρίου 1998, για την 24η προσαρμογή στην τεχνική πρόοδο της οδηγίας 67/548/EΟΚ(9), και πιο συγκεκριμένα του παραρτήματος Ι, περιέχει μία ουσία που ταξινομήθηκε πρόσφατα ως καρκινογόνος, της κατηγορίας 2, και μία ουσία που ταξινομήθηκε πρόσφατα ως τοξική για την αναπαραγωγή, της κατηγορίας 2. Οι ουσίες αυτές πρέπει να προστεθούν στο προσάρτημα που αφορά τα σημεία 29 και 31 του παραρτήματος Ι της οδηγίας 76/769/EΟΚ.

(7) Οι κίνδυνοι και τα πλεονεκτήματα των ουσιών που ταξινομήθηκαν προσφάτως δυνάμει των οδηγιών 97/69/EΚ και 98/73/ΕΚ ως καρκινογόνες, της κατηγορίας 2, ή τοξικές για την αναπαραγωγή, της κατηγορίας 2, έχουν ληφθεί υπόψη.

(8) Η παρούσα οδηγία εφαρμόζεται με την επιφύλαξη της κοινοτικής νομοθεσίας που προβλέπει ελάχιστες απαιτήσεις για την προστασία των εργαζομένων, η οποία θεσπίστηκε με την οδηγία 89/391/EΟΚ του Συμβουλίου, της 12ης Ιανουαρίου 1989, σχετικά με την εφαρμογή μέτρου για την προώθηση της βελτίωσης της ασφάλειας και της υγείας των εργαζομένων κατά την εργασία(10), καθώς και με ειδικές οδηγίες βασιζόμενες στην προηγούμενη, ιδιαιτέρως δε με την οδηγία 90/394/EΟΚ του Συμβουλίου, της 28ης Ιανουαρίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/393/ΕΟΚ)(11),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/769/ΕΟΚ τροποποιείται ως εξής:

1. Στην εισαγωγή του εν λόγω προσαρτήματος προστίθεται η ακόλουθη σημείωση ΙΣΤ:

">ΘΕΣΗ ΠΙΝΑΚΑ>

ΙΣΤ. Η ταξινόμηση ως καρκινογόνων δεν απαιτείται να εφαρμοστεί για ίνες των οποίων η μέση μετρούμενη κατά το μήκος γεωμετρική διάμετρος μείον δύο τυπικά σφάλματα υπερβαίνει τα 6 μm."

2. Οι ουσίες του παραρτήματος της παρούσας οδηγίας προστίθενται στις ουσίες που απαριθμούνται στο προσάρτημα που αφορά τα σημεία 29 και 31.

Άρθρο 2

1. Το αργότερο μέχρι ...(12), τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία και ενημερώνουν αμέσως την Επιτροπή σχετικά.

Οι διατάξεις αυτές αρχίζουν να εφαρμόζονται από ...(13).

2. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.

Άρθρο 3

Η παρούσα οδηγία αρχίσει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, ...

Για το Ευρωπαϊκό Κοινοβούλιο

Η Πρόεδρος

Για το Συμβούλιο

Ο Πρόεδρος

(1) ΕΕ C 116 Ε της 26.4.2000, σ. 54.

(2) ΕΕ C 140 της 18.5.2000, σ. 1.

(3) Γνώμη του Ευρωπαϊκού Κοινοβουλίου της 14ης Νοεμβρίου 2000 (δεν έχει ακόμα δημοσιευθεί στην Επίσημη Εφημερίδα)· κοινή θέση του Συμβουλίου της 12ης Μαρτίου 2001 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 95 της 16.4.1996, σ. 9.

(5) ΕΕ L 361 της 31.12.1994, σ. 1

(6) ΕΕ L 262 της 27.9.1976, σ. 201· οδηγία όπως τροποποιήθηκε τελευταία από την οδηγία 1999/77/ΕΚ της Επιτροπής (ΕΕ L 207 της 6.8.1999, σ. 18).

(7) ΕΕ L 196 της 16.8.1967, σ. 1· οδηγία όπως τροποποιήθηκε τελευταία από την οδηγία 2000/33/ΕΚ της Επιτροπής (ΕΕ L 136 της 8.6.2000, σ. 90).

(8) ΕΕ L 343 της 13.12.1997, σ. 19.

(9) ΕΕ L 305 της 16.11.1998, σ. 1.

(10) ΕΕ L 183 της 29.6.1989, σ. 1.

(11) ΕΕ L 196 της 26.7.1990, σ. 1· οδηγία όπως τροποποιήθηκε τελευταία από την οδηγία 1999/38/ΕΚ (ΕΕ L 138 της 1.6.1999, σ. 66).

(12) Ένα χρόνο μετά την έναρξη ισχύος της παρούσας οδηγίας.

(13) Δεκαοκτώ μήνες μετά την έναρξη ισχύος της παρούσας οδηγίας.

ΠΑΡΑΡΤΗΜΑ

Σημείο 29 - Καρκινογόνες ουσίες της κατηγορίας 2

>ΘΕΣΗ ΠΙΝΑΚΑ>

Σημείο 31 - Ουσίες τοξικές για την αναπαραγωγή της κατηγορίας 2

>ΘΕΣΗ ΠΙΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Η Επιτροπή υπέβαλε στις 6 Ιανουαρίου 2000 πρόταση(1) οδηγίας του Ευρωπαϊκού Κοινοβουλίου και του Συμβουλίου για 21η τροποποίηση της οδηγίας 76/769/ΕΟΚ του Συμβουλίου σχετικά με περιορισμούς στην κυκλοφορία και χρήση ορισμένων επικίνδυνων ουσιών και παρασκευασμάτων (ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή).

Η πρόταση βασίζεται στο άρθρο 95 της συνθήκης.

2. Το Ευρωπαϊκό Κοινοβούλιο ενέκρινε την πρόταση της Επιτροπής στις 14 Νοεμβρίου 2000(2).

Η Οικονομική και Κοινωνική Επιτροπή γνωμοδότησε στις 10 Οκτωβρίου 2000(3).

3. Στις 12 Mαρτίου 2001, το Συμβούλιο καθόρισε την κοινή του θέση σύμφωνα με το άρθρο 251 της σνθήκης.

II. ΣΤΟΧΟΣ

4. Στόχος της πρότασης είναι να προστεθεί στο παράρτημα Ι της οδηγίας 76/769/ΕΟΚ ένας κατάλογος ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 ή 2. Η πρόταση ορίζει ότι οι εν λόγω ουσίες δεν μπορούν να χρησιμοποιούνται σε ουσίες και παρασκευάσματα που διατίθενται στην αγορά προς πώληση στο ευρύ κοινό.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Για λόγους σαφήνειας, το Συμβούλιο θεώρησε ότι οφείλει να εισαγάγει τροποποίηση με την οποία να διευκρινίζεται ότι η ταξινόμηση ως καρκινογόνων δεν απαιτείται να εφαρμόζεται στις ίνες των οποίων η μέση μετρούμενη κατά μήκος γεωμετρική διάμετρος μείον δύο τυπικά σφάλματα υπερβαίνει τα 6 μm.

Το Συμβούλιο συμφώνησε επίσης να προσθέσει, για λόγους σαφήνειας, στον κατάλογο τα πλήρη στοιχεία αναγνώρισης των διαθλαστικών ινών.

IV. ΣΥΜΠΕΡΑΣΜΑ

6. Το Συμβούλιο είναι της γνώμης ότι οι προτεινόμενες τροποποιήσεις είναι σύμφωνες με τους σκοπούς της πρότασης της Επιτροπής, την οποία έχει εγκρίνει το Ευρωπαϊκό Κοινοβούλιο.

(1) ΕΕ C 116 Ε της 26.4.2000, σ. 54.

(2) ΕΕ C ....

(3) ΕΕ C 140 της 15.5.2000, σ. 1.